బి.విజయసేన్ రెడ్డి

బొల్లంపల్లి విజయ్‌సేన్‌ రెడ్డి భారతదేశానికి చెందిన న్యాయమూర్తి. ఆయన 2020 మే 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

జననం, విద్యాభాస్యం 
బి. విజయ్‌సేన్‌ రెడ్డి 1970 ఆగస్టు 22లో తెలంగాణ రాష్ట్రం, హైదరాబాద్‌లో బి.సుభాషణ్‌ రెడ్డి, రత్న దంపతులకు జన్మించాడు. విజయ్‌సేన్‌రెడ్డి పడాల రామిరెడ్డి లా కాలేజీలో ఎల్‌ఎల్‌బీ పూర్తి చేశాడు.

కుటుంబ నేపథ్యం
ఆయన తండ్రి జస్టిస్‌ బి.సుభాషణ్‌రెడ్డి ఉమ్మడి ఏపీ హైకోర్టు న్యాయ మూర్తిగా, మద్రాసు హైకోర్టు ప్రధాన న్యాయమూర్తిగా, ఉమ్మడి ఏపీ మానవ హక్కుల కమిషన్‌ చైర్మన్‌గా, తెలంగాణ, ఏపీ లోకాయుక్తగా బాధ్యతలు నిర్వర్తించాడు.

వృత్తి జీవితం
బి. విజయ్‌సేన్‌ రెడ్డి ఎల్‌ఎల్‌బీ పూర్తి చేసిన తరువాత 1994 డిసెంబరు 28న న్యాయవాదిగా పేరు నమోదు చేసుకున్నాడు. ఆయన హైకోర్టు, సుప్రీంకోర్టులో, అన్ని స్థాయి కోర్టుల్లోనూ రాజ్యాంగపరమైన కేసులతోపాటు సివిల్, క్రిమినల్‌ కేసుల్ని వాదించాడు. విజయ్‌సేన్‌రెడ్డిని హైకోర్టు న్యాయమూర్తిగా నియమించాలంటూ 2020 ఏప్రిల్ 20న సుప్రీం కోర్టు కొలీజియం కేంద్రానికి సిఫారసు చేసింది, ఆయన నియామకానికి రాష్ట్రపతి రామ్‌నాథ్‌ కోవింద్‌ ఆమోదం తెలపడంతో నియామకాన్ని నోటిఫై చేస్తూ మే 1న కేంద్ర న్యాయ శాఖ నోటిఫికేషన్‌ జారీ చేసింది. విజయ్‌సేన్‌రెడ్డి 2020 మే 2న తెలంగాణ హైకోర్టు న్యాయమూర్తిగా బాధ్యతలు స్వీకరించాడు.

మూలాలు 

తెలంగాణ న్యాయమూర్తులు
న్యాయమూర్తులు
తెలంగాణ హైకోర్టు న్యాయమూర్తులు